Κτήση Ελληνικής Ιθαγένειας με Αναγνώριση
Κτήση Ελληνικής Ιθαγένειας Ανήλικου Αλλοδαπού λόγω Αναγνώρισης από Έλληνα πατέρα
Αίτηση καθορισμού ιθαγένειας λόγω αναγνώρισης από Έλληνα πατέρα
Η αίτηση κατατίθεται από τον πατέρα ή/και τη μητέρα όταν το τέκνο είναι ανήλικο ή από το ίδιο το τέκνο όταν έχει ενηλικιωθεί εφόσον η αναγνώρισή του έγινε σε χρόνο που ήταν ακόμη ανήλικο. Σε περίπτωση που η αίτηση υποβληθεί σε Προξενική Αρχή της Ελλάδας στο εξωτερικό, ενδέχεται να εφαρμόζεται προξενικό τέλος σύμφωνα με τα οριζόμενα στο Π.Δ. 16/2014 "Περί Προξενικών Τελών και Δικαιωμάτων"
Κατάθεση από τον αιτούντα (δια ζώσης ή ταχυδρομικά)
Να μην έχει αποκτήσει κατά κάποιο άλλο νόμιμο τρόπο προ της αναγνωρίσεως την ελληνική ιθαγένεια, να πρόκειται δηλ. περί αλλοδαπού.
Το τέκνο που θα αποκτήσει την ελληνική ιθαγένεια, να μην έχει συμπληρώσει το 18ο έτος της ηλικίας κατά την ημεροχρονολογία της αναγνώρισής του ως τέκνο Έλληνα.
Ο αναγνωρίζων πατέρας να έχει την ελληνική ιθαγένεια κατά το χρόνο που λαμβάνει χώρα η αναγνώριση.
Η πράξη της αναγνωρίσεως να είναι έγκυρη από πλευράς ελληνικού δικαίου, το κύρος της οποίας κρίνεται από τα άρθρα 11 και 20 ΑΚ.
Να πρόκειται περί τέκνου αλλοδαπής μητέρα και Έλληνα πατέρα που έχει γεννηθεί χωρίς γάμο των γονέων του, να μην έχει δηλ. «τεκμήριο καταγωγής από γάμο που προβλέπεται από το άρθρο 1465 ΑΚ.
Η διαδικασία αφορά στην κτήση της ελληνικής Ιθαγένειας με αναγνώριση και απευθύνεται σε αλλοδαπούς που γεννήθηκαν χωρίς γάμο των γονέων τους και αναγνωρίσθηκαν νόμιμα ως τέκνα Ελλήνων. Στους εν λόγω αλλοδαπούς απονέμεται η ελληνική ιθαγένεια, αν κατά το χρόνο της αναγνώρισης είναι ανήλικοι. Ως ημερομηνία κτήσης της ελληνικής ιθαγένειας θεωρείται είτε η ημερομηνία σύνταξης της συμβολαιογραφικής πράξης αναγνώρισης, είτε η ημερομηνία που κατέστη τελεσίδικη η δικαστική πράξη αναγνώριση. Σε περίπτωση που η αναγνώριση έγινε μετά την ενηλικίωση του τέκνου τότε δύναται να ακολουθηθεί η διαδικασία της πολιτογράφησης ομογενούς (https://www.ypes.gr/g-g-ithageneias/diadikasies-ktisis-e-i/politografisi-omogenon)
Ληξιαρχική πράξη γέννησης του αλλοδαπού τέκνου.
Πιστοποιητικό γεννήσεως αλλοδαπής αρχής.
Πράξη εκούσιας αναγνώρισης η οποία συντάσσεται ενώπιον συμβολαιογράφου με την οποία ο Έλληνας πατέρας αναγνωρίζει ως γνήσιο το τέκνο με τη συναίνεση της αλλοδαπής μητέρας.
Δικαστική απόφαση αναγνώρισης πατρότητας.
Πιστοποιητικό δημοτολογικής εγγραφής του Έλληνα πατέρα
Πιστοποιητικό οικογενειακής κατάστασης της αλλοδαπής μητέρας.
Ακριβές αντίγραφο ισχύοντος διαβατηρίου αλλοδαπής μητέρας.
Άλλο αποδεικτικό ταυτοπροσωπίας της αλλοδαπής μητέρας
Υπεύθυνη δήλωση αγαμίας αλλοδαπής μητέρας
Στην περίπτωση που το τέκνο έχει γεννηθεί στην Ελλάδα, υποβάλλεται ληξιαρχική πράξη γέννησης που έχει συνταχθεί ενώπιον των αρμόδιων ελληνικών αρχών.
Σε περίπτωση απόφασης ελληνικού δικαστηρίου σύμφωνα με την οποία ο Έλληνας πατέρας αναγνωρίζεται ως βιολογικός πατέρας του ανήλικου τέκνου προσκομίζεται αντίγραφο της δικαστικής απόφασης αναγνώρισης, συνοδευόμενο από πιστοποιητικό τελεσιδικίας αυτής. Αν η αναγνώριση έχει γίνει με απόφαση αλλοδαπού δικαστηρίου η οποία έχει καταστεί αμετάκλητη, απαιτείται να αναγνωριστεί το δεδικασμένο της και στην Ελλάδα.
Απαιτείται προσκόμιση πιστοποιητικού εγγραφής από το αρμόδιο Δημοτολόγιο του Δήμου με βάση το οποίο να αποδεικνύεται η ελληνική ιθαγένεια του πατέρα, κατά το χρόνο τέλεσης της αναγνώρισης.
Η βεβαίωση πρέπει να φέρει επί του πρωτοτύπου τις νόμιμες επικυρώσεις (επισημείωση apostille ή τις ανάλογες θεωρήσεις προξενικών αρχών για χώρα που δεν ανήκει στη Σύμβαση Χάγης), συνοδευόμενο από επίσημη μετάφρασή του.
Απαιτείται ακριβές αντίγραφο διαβατηρίου της αλλοδαπής μητέρας, προκειμένου να γίνεται ταυτοποίηση των στοιχείων της.
Απαιτείται εφόσον η αίτηση κτήσης ιθαγένειας με αναγνώριση υποβάλλεται (και) από την αλλοδαπή μητέρα στην αρμόδια υπηρεσία Ιθαγένειας της χώρας.
Εφόσον το τέκνο που αναγνωρίστηκε έχει γεννηθεί εκτός Ελλάδας, προσκομίζεται πιστοποιητικό γέννησης αρμόδιας αλλοδαπής αρχής το οποίο πρέπει να φέρει επί του πρωτοτύπου τις νόμιμες επικυρώσεις (επισημείωση apostille ή τις ανάλογες θεωρήσεις προξενικών αρχών για χώρα που δεν ανήκει στη Σύμβαση Χάγης), συνοδευόμενο από επίσημη μετάφρασή του. Το αλλοδαπό πιστοποιητικό γέννησης μπορεί να επέχει θέση πράξης αναγνώρισης οπότε σε αυτή την περίπτωση συντάσσεται έκθεση αναγνώρισης από την αρμόδια Προξενική Αρχή.
Σε περίπτωση εκούσιας αναγνώρισης πρέπει να προσκομισθεί συμβολαιογραφική πράξη αναγνώρισης, η οποία να έχει συνταχθεί σύμφωνα με τα οριζόμενα στη διάταξη του άρθρου 1475 ΑΚ περί εκούσιας αναγνώρισης. Σε περίπτωση που το τέκνο αναγνωρισθεί σε ηλικία άνω των τριών ετών, για τη σύνταξη της συμβολαιογραφικής πράξης αναγνώρισής του απαιτείται η αλλοδαπή μητέρα του να κατέχει νόμιμη άδεια διαμονής.
Το πιστοποιητικό πρέπει να φέρει επί του πρωτοτύπου τις νόμιμες επικυρώσεις (επισημείωση apostille ή τις ανάλογες θεωρήσεις προξενικών αρχών για χώρα που δεν ανήκει στη Σύμβαση Χάγης), συνοδευόμενο από επίσημη μετάφρασή του. Η προσκόμιση του ανωτέρω πιστοποιητικού (ή των εναλλακτικών του) κρίνεται απαραίτητη προκειμένου να εξακριβωθεί αν συντρέχει η κύρια προϋπόθεση του κύρους της αναγνώρισης που αποτελεί η επιβεβαίωση είτε ότι το αναγνωριζόμενο τέκνο είναι τέκνο άγαμης μητέρας, είτε ότι έχει γεννηθεί εντός νομίμου γάμου της αλλοδαπής μητέρας του αλλά έχει ανατραπεί το τεκμήριο της καταγωγής του από το γάμο αυτό.
Υποβάλλεται από την αλλοδαπή μητέρα εφόσον υφίσταται αντικειμενική αδυναμία έκδοσης βεβαίωσης αγαμίας. Σε περίπτωση που η υπεύθυνη δήλωση έχει συνταχθεί σε άλλη γλώσσα πρέπει να συνοδεύεται από επίσημη μετάφρασή. Η υπεύθυνη δήλωση συνοδεύεται υποχρεωτικά από βεβαίωση των αρμόδιων αλλοδαπών αρχών, νόμιμα επικυρωμένη και επίσημα μεταφρασμένη, περί μη έκδοσης βεβαίωσης αγαμίας ή αντίστοιχων πιστοποιητικών.
Απαιτείται εφόσον η αίτηση υποβάλλεται από τον Έλληνα πατέρα. Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας».
Αλλοδαπός που γεννήθηκε χωρίς γάμο των γονέων του και αναγνωρίσθηκε νόμιμα ως τέκνο Έλληνα, έτσι ώστε να εξομοιώνεται πλήρως με γνήσιο τέκνο του πατέρα του, γίνεται Έλληνας από την αναγνώριση, αν κατά το χρόνο αυτό είναι ανήλικος.
Αλλοδαπός που γεννήθηκε χωρίς γάμο των γονέων του και αναγνωρίσθηκε νόμιμα ως τέκνο Έλληνα ή Ελληνίδας έτσι ώστε να εξομοιώνεται πλήρως με γνήσιο τέκνο του γονέα του, γίνεται Έλληνας από την αναγνώριση, αν κατά το χρόνο αυτόν δεν είχε συμπληρώσει το δέκατο όγδοο έτος της ηλικίας του.
Ο προ της συμπληρώσεως του 21ου έτους της ηλικίας του, αναγνωρισθείς, δι εκούσιας ή πλήρους δικαστικής αναγνωρίσεως ως τέκνον Έλληνος γίνεται Έλλην από της αναγνωρίσεως.
Κτήση της Ελληνικής Ιθαγένειας με αναγνώριση
Κτήση της ελληνικής ιθαγένειας λόγω αναγνώρισης.
Με τα άρθρα 11 και 20 ΑΚ κρίνεται το κύρος της εκούσιας αναγνώρισης, ενώ με τα άρθρο 1475 και 1479 ΑΚ ρυθμίζεται ο τρόπος εκούσιας και δικαστικής αναγνώρισης.
Σύμφωνα με το άρθρο 45 ν. 4604/2019 (Α΄50) όπως ισχύει μετά την τροποποίησή του με το άρθρο 37 ν. 4674/2020 (Α΄53): Κατά των αποφάσεων των Περιφερειακών Διευθυντών Ιθαγένειας, καθώς και όσων αποφάσεων εκδίδονται «με εντολή εξουσιοδότησης», χωρεί το δικαίωμα άσκησης ειδικής διοικητικής προσφυγής του άρθρου 8 ν. 3200/1955 (Α΄97) ενώπιον του Υπουργού Εσωτερικών. Η κατά τα ανωτέρω υποβαλλόμενη προσφυγή συνοδεύεται από παράβολο ύψους εκατό (100) ευρώ.
Ο φάκελος χρεώνεται από τον αρμόδιο Τμηματάρχη μέσω του ΟΠΣ Ιθαγένεια στον αρμόδιο εισηγητή.
Σε αυτό το στάδιο γίνεται έλεγχος πληρότητας του φακέλου και έλεγχος νομιμότητας των υποβληθέντων δικαιολογητικών.
Συντάσσεται σχέδιο απόφασης περί αποδοχής ή απόρριψης του αιτήματος για κτήση ελληνικής ιθαγένειας.
Υπογράφεται το σχέδιο της απόφασης από όλους τους υπηρεσιακούς φορείς (εισηγητή, Τμηματάρχη, Διευθυντή)
Αντίγραφο της απορριπτικής απόφασης κοινοποιείται στον αιτούντα και σε όλους τους εμπλεκόμενους φορείς.
Περίληψη της απόφασης αποστέλλεται ηλεκτρονικά στο Εθνικό Τυπογραφείο, προκειμένου να δημοσιευθεί στην ΕτΚ.
Η αίτηση υποβάλλεται στην αρμόδια Περιφερειακή Διεύθυνση Ιθαγένειας του τόπου κατοικίας των γονέων του αιτούντος αν είναι κάτοικοι ημεδαπής, ή στην αρμόδια Ελληνική Προξενική Αρχή αν είναι κάτοικοι αλλοδαπής. Η αίτηση υποβάλλεται από τον πατέρα η/και τη μητέρα αν το τέκνο είναι ανήλικο και από τον ίδιο τον αιτούντα σε περίπτωση που είναι ενήλικος. Η αίτηση λαμβάνει αριθμό φακέλου και χρεώνεται στο αρμόδιο Τμήμα.
Σε περίπτωση που η αναγνώριση έχει γίνει σε χώρα για την οποία δεν υπάρχει διαθέσιμη νομική πληροφορία στη Γενική Διεύθυνση Ιθαγένειας διενεργείται αλληλογραφία με την αρμόδια Ελληνική Προξενική αρχή προκειμένου να διερευνηθεί αν η αναγνώριση έχει νομίμως συντελεστεί σύμφωνα με την προβλεπόμενη στη χώρα σύνταξής της νομοθεσία, καθώς και αν προς το περιεχόμενό της η εξομοίωση του εκτός γάμου τέκνου με γνήσιο είναι πλήρης χωρίς να περιέχει αίρεση ή προθεσμία, ούτε να υπόκειται σε ανάκληση, όπως απαιτείται κατά το ελληνικό δίκαιο, προκειμένου να παράγει τα έννομα αποτελέσματά της.
Σε περίπτωση που τα υποβληθέντα δικαιολογητικά είναι ελλιπή ή δεν έχουν υποβληθεί κατά την προβλεπόμενη διαδικασία διενεργείται αλληλογραφία προκειμένου να προσκομισθούν νομοτύπως.
Όταν δεν πληρούνται οι προϋποθέσεις εκδίδεται απόφαση με την οποία απορρίπτεται το αίτημα για κτήση της ελληνικής ιθαγένειας λόγω αναγνώρισης.
Περίληψη της απόφασης δημοσιεύεται στην Εφημερίδα της Κυβέρνησης.
Συντάσσεται έγγραφο το οποίο αποστέλλεται προς τον αρμόδιο Δήμο της Χώρας για την εγγραφή του αναγνωρισμένου τέκνου στο Δημοτολόγιο.
Μετά τη δημοσίευση η περίληψη της απόφασης αναρτάται και στην ιστοσελίδα του προγράμματος ΔΙΑΥΓΕΙΑ
Αν η αίτηση υποβληθεί σε Ελληνική Προξενική Αρχή, διαβιβάζεται με διπλωματικό σάκο στην αρμόδια Περιφερειακή Διεύθυνση Ιθαγένειας στην οποία υπάγεται ο Δήμος στον οποίο υφίσταται δημοτολογική εγγραφή του Έλληνα πατέρα και στη συνέχεια ακολουθείται η προαναφερόμενη διαδικασία. Αν η αίτηση υποβληθεί από το ενήλικο πλέον τέκνο μπορεί να απευθυνθεί σε οποιαδήποτε υπηρεσία Ιθαγένειας της χώρας ανάλογα με τον Δήμο στον οποίο επιθυμεί να εγγραφεί.
Ο αρμόδιος εισηγητής ελέγχει αν έχουν υποβληθεί όλα τα απαιτούμενα δικαιολογητικά και αν πληρούνται οι προϋποθέσεις για την έκδοση απόφασης κτήσης ελληνικής ιθαγένειας λόγω αναγνώρισης.
Αναζήτηση Συμπληρωματικών δικαιολογητικών
Δημοσίευση απόφασης κτήσης ελληνικής ιθαγένειας στην ΕτΚ
Ανακοίνωση κτήσης Ελληνικής Ιθαγένειας - Εντολή Δημοτολόγησης
Αναζήτηση νομικής πληροφορίας ή εφαρμοστέου δικαίου
Έκδοση απόφασης καθορισμού ελληνικής ιθαγένειας λόγω αναγνώρισης
Αποστολή περίληψης της απόφασης για δημοσίευση στο Εθνικό Τυπογραφείο